Betėvystė - tai sparčiai progresuojanti įvairiapusė problema pasaulyje. Labiausiai betėvystės problemos augimui įtaką daro kintantis požiūris į gyvybę, lytiškumą ir šeimą. Lietuva - ne išimtis. Skyrybų skaičius Lietuvoje labai didelis apie 60 iš 100 susituokusiųjų, apie 50 tūkstančių nepilnamečių vaikų (7% visų vaikų) nesulaukia priteistų  alimentų iš savo tėvų. Lietuvoje po ištuokos be vieno tėvų (dažniausiai be tėvo) lieka apie 10 tūkstančių vaikų per metus vidutiniškai, beveik trečdalis vaikų 2006 m. gimė santuokos neregistravusiems tėvams, nesantuokinių gimimų skaičius nuolat auga.